b'\n_START_ARTICLE_\nKartenos paminklas bol\xc5\xa1evizmo aukoms\n_START_SECTION_\nPaminklas\n_START_PARAGRAPH_\nMonumentas m\xc5\xabrinis, atviros i\xc5\xa1 trij\xc5\xb3 pusi\xc5\xb3 koply\xc4\x8dios pavidalo. Galin\xc4\x97 siena akmen\xc5\xb3 m\xc5\xabro, kampuose ir vidaus pus\xc4\x97je tinkuota. Stogas gel\xc5\xbebetoninis, dvi\xc5\xa1laitis, priekyje paremtas ant dviej\xc5\xb3 sta\xc4\x8diakampi\xc5\xb3 sta\xc4\x8diasieni\xc5\xb3 tinkuoto m\xc5\xabro kolon\xc5\xb3. Vir\xc5\xa1 kraigo priekyje kyla piramidinis bok\xc5\xa1telis su kaltine, a\xc5\xbe\xc5\xabrine, ornamentuota saulute. Jos viduje tarp dviej\xc5\xb3 \xc4\x85\xc5\xbeuolo lap\xc5\xb3 kyla Jogailai\xc4\x8di\xc5\xb3 dvigubas kry\xc5\xbeius, vir\xc5\xa1 kurio sukry\xc5\xbeiuoti du kardai. Saulut\xc4\x97s vir\xc5\xa1uje yra kry\xc5\xbeelis._NEWLINE_Koply\xc4\x8dios viduje kair\xc4\x97je sienoje \xc4\xafm\xc5\xabryta vertikalaus sta\xc4\x8diakampio pavidalo juodo poliruoto granito informacin\xc4\x97 lenta. Jos vir\xc5\xa1uje apskritimo fone i\xc5\xa1kaltas Jogailai\xc4\x8di\xc5\xb3 dvigubas kry\xc5\xbeius, apjuostas augalo \xc5\xa1akeli\xc5\xb3 vainiko. \xc5\xbdemiau \xe2\x80\x93 u\xc5\xbera\xc5\xa1as: \xe2\x80\x9ePASTATYTA 1990 / ARTIM\xc5\xb2J\xc5\xb2 AUKOMIS / PETRO LUKAUSKO / PATAR\xc4\x96JAS / DERINTOJAS / ALFONSAS KAKNEVI\xc4\x8cIUS / STATYB\xc4\x84 VYKD\xc4\x96 / JUOZAS VILUCKAS / MEISTRAS / BRONIUS / SERMONTIS / LENTAS DAR\xc4\x96 / JUOZAS JONKUS\xe2\x80\x9c._NEWLINE_Galin\xc4\x97je sienoje ties viduriu vir\xc5\xa1uje \xc4\xafbetonuotas juodo poliruoto granito kry\xc5\xbeius su i\xc5\xa1kalta Nukry\xc5\xbeiuotojo fig\xc5\xabra. \xc5\xbdemiau, abipus kry\xc5\xbeiaus stiebo yra dvi masyvios, kvadrato plano granito plok\xc5\xa1t\xc4\x97s su memorialiniu u\xc5\xbera\xc5\xa1u ir \xc5\xbeuvusi\xc5\xb3j\xc5\xb3 vardais._NEWLINE_Kair\xc4\x97je: _NEWLINE_\xe2\x80\x9eJIE \xc5\xbdUVO KARTENOS VALS\xc4\x8cIUJE 1946\xe2\x80\x931953 m._NEWLINE_BRONIUS ANU\xc5\xbdIS / JUOZAS BALTUONIS / ANTANAS BEINORAS / ANTANAS BRASAS / JULIUS BUMBLYS / VYTAUTAS CIRTAUTAS / VYTAUTAS DAUGINTIS / ALBERTAS DAUKANTAS / JONAS DOMARKAS / VLADAS DOMARKAS / VLADAS FREIHOFAS / VYTAUTAS GAUDUTIS / APOLONIJA GAUDUTIEN\xc4\x96 / MYKOLAS JADENKUS / ADOLFAS JONAUSKAS / ANTANAS JONAUSKAS / STASYS JONAUSKAS / ADOMAS JONKUS / JUOZAS JUCYS_NEWLINE_JANINA JUZIKAIT\xc4\x96 / PIJUS JUZIKAS / IGNAS KUNDROTAS / ANTANAS LIAUDINSKAS / JONAS LIAUDANSKAS / VYTAUTAS LUKAUSKAS / VLADAS LUKAUSKAS / STASYS LUKAS / JUOZAS MACIUS / VLADAS MACIUS / ANGELINA MACIUT\xc4\x96 / ALEKSAS MALAKAUSKAS / MONIKA MALINAUSKAIT\xc4\x96 / JUOZAS MARTINAITIS / JONAS MARTINKUS / KAZYS MIKALAUSKAS / JULIJONA MIKALAUSKIEN\xc4\x96 / KOSTAS MIKALAUSKAS / VYTAUTAS MILTAKIS\xe2\x80\x9c._NEWLINE_De\xc5\xa1in\xc4\x97je:_NEWLINE_\xe2\x80\x9ePRANAS MINEIKIS / ALGIS MOTIEJAUSKAS / STEPONAS MOTIEJAUSKAS / EDUARDAS PRI\xc5\xbdGINTAS / MYKOLAS RA\xc4\x8cKUS / IGNAS SMILINGIS / CELESTINAS STONKUS / KAZYS STROPUS / ANTANAS \xc5\xa0LYMA / JUOZAS \xc5\xa0LY\xc5\xbdIUS / KAROLINA \xc5\xa0LU\xc5\xa0NIEN\xc4\x96 / VLADAS \xc5\xa0LU\xc5\xa0NYS / JUOZAS \xc5\xa0LU\xc5\xa0NYS / STASYS TARA\xc5\xa0KEVI\xc4\x8cIUS / DOMAS VAI\xc5\xa0NORAS / JONAS VAITKUS / STAS\xc4\x96 VALU\xc5\xbdIEN\xc4\x96 / ALBERTAS VALU\xc5\xbdIS / STAS\xc4\x96 VALU\xc5\xbdYT\xc4\x96_NEWLINE_JUOZAS VASILIAUSKAS / PETRAS VASILIAUSKAS / EUGENIJA VELAVI\xc4\x8cIEN\xc4\x96 / JUOZAS VISKANTAS / KAZYS VISKANTAS / ALOYZAS \xc5\xbdILINSKAS / ANTANAS \xc5\xbdILINSKAS / ALFONSAS \xc5\xbdILINSKAS / VLADAS \xc5\xbdILYS / KAZYS \xc5\xbdIOBAKAS / JONAS \xc5\xbdUTAUTAS / MAMERTAS LUKAUSKAS / ALBERTAS LUKAUSKAS / VYTAUTAS VAI\xc4\x8cEKAUSKAS\xe2\x80\x9c._NEWLINE_Po plok\xc5\xa1t\xc4\x97mis ties sienos apatin\xc4\x97s dalies viduriu yra nedidel\xc4\x97 horizontali granito plok\xc5\xa1t\xc4\x97 su memorialiniu u\xc5\xbera\xc5\xa1u: \xe2\x80\x9eBOL\xc5\xa0EVIZMO AUKOS\xe2\x80\x9c._NEWLINE_De\xc5\xa1in\xc4\x97je koply\xc4\x8dios sienoje \xc4\xafm\xc5\xabryta statmeno sta\xc4\x8diakamp\xc4\x97 granito plok\xc5\xa1t\xc4\x97 su \xc5\xbeuvusi\xc5\xb3j\xc5\xb3 s\xc4\x85ra\xc5\xa1o papildymas: \xe2\x80\x9e\xc5\xbdUVO / 1946-1953 / Povilas / Balsevi\xc4\x8dius / Barbora / Joneckien\xc4\x97 / Juozas / Preibys / Kazys / Miltakis / Petras / Rudys / Stasys / Ruibys / Juozas / Vaitkus\xe2\x80\x9c._NEWLINE_Koply\xc4\x8dios auk\xc5\xa1tis (su bok\xc5\xa1teliu) apie 5 m, ilgis \xe2\x80\x93 5,15 m, plotis \xe2\x80\x93 4,8 m.\n_START_SECTION_\nIstorija\n_START_PARAGRAPH_\nMonumentas pastatytas 1990 m. Lietuvos persitvarkymo s\xc4\x85j\xc5\xabd\xc5\xbeio Kartenos r\xc4\x97mimo grup\xc4\x97s ir Lietuvos \xc5\xa1auli\xc5\xb3 s\xc4\x85jungos Kartenos b\xc5\xabrio iniciatyva. Projekto autorius Petras Lukauskas, statybos meistras Bronius Sermontis, memorialini\xc5\xb3 lent\xc5\xb3 meistras Juozas Jonkus. Statybos vykdytojas ir ornamentuotos saulut\xc4\x97s (2007 m.) autorius Juozapas Antanas Viluckas. _NEWLINE_Statinio viduje 1990 m. bir\xc5\xbeelio 2 d. perlaidoti NKVD\xe2\x80\x93MVD\xe2\x80\x93MGB Kartenos vals\xc4\x8diaus poskyrio kieme i\xc5\xa1kasti 1946\xe2\x80\x931953 m. \xc5\xbeuvusi\xc5\xb3 \xc5\xbdemai\xc4\x8di\xc5\xb3 apygardos Kardo rinktin\xc4\x97s partizan\xc5\xb3 palaikai.'